b'\n_START_ARTICLE_\nZemljevidi tujih \xc5\xbeivljenj\n_START_SECTION_\nTema\n_START_PARAGRAPH_\nTema romana je umor in njegove posledice. Prvi morilec je storil individualni umor in vest ga mu\xc4\x8di preostanek \xc5\xbeivljenja. Drugi umor je kolektiven, ubijala je mno\xc5\xbeica in morilec nima te\xc5\xbeav z vestjo, saj smatra, da je bil le del celote. Tretji umor je storjen s pomo\xc4\x8djo medijev in storilec sploh ne doume, da je moril._NEWLINE_Roman je napisan tako, da spremljamo vse tri zgodbe, ki se na koncu zdru\xc5\xbeijo v eno.\n_START_SECTION_\nZgodba\n_START_PARAGRAPH_\nRobert kon\xc4\x8duje po\xc4\x8ditnice v Tur\xc4\x8diji in od uli\xc4\x8dnega preprodajalca poceni kupi iPad. Ko prileti domov, so mediji polni novic o letalski nesre\xc4\x8di, ki se je zgodila blizu Istanbula. Robert doume, da je kupil napravo, ukradeno \xc5\xbertvam. Na njej najde serijo fotografij dveh mladih Arabcev, dekleta in fanta, ki pozirata s pu\xc5\xa1ko, no\xc5\xbei in na nekaj fotografijah celo s plasti\xc4\x8dnim dojen\xc4\x8dkom. Na eni od fotografij je viden del koledarja in ko Robert pove\xc4\x8da sliko, lahko prebere ime mehani\xc4\x8dne delavnice v majhnem mestu, komaj uro in pol vo\xc5\xbenje od njegovega doma. Okleva, a nazadnje se odpravi tja. Izve, da sta dekle in fant doma\xc4\x8dina in zagotovo nista bila na nesre\xc4\x8dnem letalu. Dekle je izginilo \xc5\xbee pred dvema mesecema, fant pa naj bi bil \xc5\xa1e vedno tu, \xc4\x8detudi ga nikoli ni tam, kamor pride Robert. Robert ve, da bi se moral odpeljati domov in nehati brskati po tujih skrivnostih, predvsem zato, ker tudi sam skriva eno, usodno.\n_START_SECTION_\nNominacije\n_START_PARAGRAPH_\nRoman je bil uvr\xc5\xa1\xc4\x8den med deset finalistov za nagrado  Kresnik._NEWLINE_Roman so izbrali v Matching Books and Film program 65. puljskega filmskega festivala kot zanimiv predlog za televizijske serije in filme.'